A BARLANGI MEDVE HAZÁNKBAN. 
163 
a bihari hegység nyugoti szélén a Meleg-Számos forrásainál, távol a 
lakott helyektől, melyen bent a hegységben fekszik. A barlang Oncsá- 
sza nevű sziklásmészkö-liegyvonulat keletfelőli oldalán nyilik, körülbelül 
1580 m magasságban a tenger színe fölött. Szádája lencsealaku 2‘5 m 
magas és 7 m széles. Befelé melyed és tágul; a világosság belé körül¬ 
belül 15 méternyire még belehatol s e része képezi az előbarlangot, 
melynek lejtőjét vastagon kőtörmelék borítja. Ott, hol a barlang hirtelen 
tágulni kezd, a külső és belső barlang határánál, az alján 9 m hosszú és 
ugyanily széles nagy mészkő-szikla hever, melyen túl a kongó nagy üreg 
koromsötét. E kősziklán túl mintegy 50 méternyire befelé 15°—30° közt 
változó kőtörmelékkel borított lejtő következik, melyen lehaladva, a nagy 
barlang aljára jutunk. E belső s legnagyobb barlang 111 m hosszú, 
legnagyobb szelessége körülbelül 45 m s magassága megközelítően 36 m. 
A belső barlang közepe táján, közel a bal széléhez, nagy szikladarab 
hever, melynek északi oldalán szűk sziklás nyílás vezet az első mellek- 
barlangba. Az első mellekbarlang közepe táján ketfele ágazik; az egyik 
ág, vagy a 3-ik mellékbarlang emelkedve, észak felé folytatódik és a 
vége nyugat felé kanyarodik, a második nyugat felé vonul, és a vége dél¬ 
nyugatfelé kanyarodva és fokozatosan szűkülve emelkedőén végződik. 
E mellekbarlangok közül az első közel 60 m hosszú, legnagyobb szélessége 
9—10 m és magassága 24 m; a második mellékbarlang 54 m hosszú, leg¬ 
nagyobb szélessége 15 m és magassága 20 m. 
Mind a három barlang alját, többnyire mészkötörmelékkel kevert bar¬ 
nás, ritkán vörhenyes, sok helyen több méternyi vastag agyagos talaj borítja, 
melyben tömérdek barlangi medvecsont van betemetve. Schmidl az Ursus 
spclaeas csontjain kívül a hyasna, canis- és felis-fajok csontjait is említi 
belőle ; Kovács János Bős taurus primigenius pofacsontjáról tesz említést; 
mi szarvascsontokat és- fogakat találtunk benne. 
24. O-ruzsinai barlangok. 
Roth Samu : ... ... ... _ ... ... ... O-ruzsinai barlangok (Természettudományi 
Közlöny XIII., 1881, p. 49—65.) 
Lóczy Lajos : ... ... _ ... ... ... Az ó-ruzsinai barlangok. (Földtani Értesítő. 
II., 1881. p. 82—84.) 
Roth Samu:... ... ... ... ... ... _Észrevételek Lóczy L. rírnak az ((ó-ruzsi¬ 
nai barlangok)) czímű czikkem ismerte¬ 
téséhez. (Földtani Értesítő., II., 1881, 
p. 98—100.) 
Lóczy Lajos : ... ... _ ... ... ... Válasz Roth S. észrevételeire. (Földtani 
Értesítő. II., 1881, p. 100—101.) 
Roth Samu :... ... ... ... ... ... ... Az ó-ruzsiai barlangban eszközölt újabb 
ásatások eredménye. (Földtani Értesítő 
II. 1881. p. 120—122.) 
